KYK: Serena verstom met vaardighede | Netwerk24
KYK: Serena verstom met vaardighede
24 Julie 2019 05:51
Sou jy 'n punt teen Serena Williams kon wen? Foto: Getty Images
Een uit agt mans glo hulle sal 'n punt teen die tennisster Serena Williams kan wen.
'n Onlangse peiling deur YouGov UK het bevind 12% van respondente is oortuig hulle sal suksesvol wees teen die wenner van 23 Grand Slam-titels. Dít is alledaagse mans, waarvan die meeste oor min of geen tennisvaardighede beskik nie.
Die uitslag van die peiling het mense op sosiale media aan die gons gehad en 'n video het die naweek weer die lig gesien waar Williams haar deugde met 'n raket vertoon.
Die Amerikaner slaan balle teen vyf lede van Dude Perfect, 'n groep met 'n groot gevolg oor die wêreld heen wat truuk-houe uitvoer en verfilm.
Behalwe vir Williams (37) se sewe Australiese Ope-, drie Franse Ope-, sewe Wimbledon- en ses Amerikaanse Ope-enkelspeltitels, spog sy ook met 14 Grand Slam-dubbelspeltitels en meer as $90 miljoen prysgeld.